
REPUBLIKA HRVATSKA
TRGOVAČKI SUD U RIJECI
      Rijeka, Zadarska 1 i 3
U  I M E  R E P U B L I K E  H R V A T S K E

R J E Š E N J E

Trgovački sud u Rijeci, po sucu pojedincu Nataši Malvich u stečajnom predmetu, odlučujući o zahtjevu FINANCIJSKE AGENCIJE (dalje: FINA), za provedbu skraćenog stečajnog postupka nad dužnikom ELEKTROKOVINA RIJEKA d.o.o. Jušići (Općina Matulji), Jušići 56, OIB: 54971260852, MBS: 040033269, 15. srpnja 2016. godine,

r i j e š i o   j e

Odbacuje se zahtjev FINE od 7. travnja 2016. godine za provedbu skraćenog stečajnog postupka nad dužnikom ELEKTROKOVINA RIJEKA d.o.o. Jušići (Općina Matulji), Jušići 56, OIB: 54971260852, MBS: 040033269. 

Obrazloženje
FINA je 7. travnja 2016. godine ovom sudu podnijela zahtjev za provedbu skraćenog stečajnog postupka. 
Odredbom čl. 428. Stečajnog zakona  („Narodne novine“ broj 71/15; dalje: SZ) propisano je da će sud provesti skraćeni stečajni postupak nad pravnom osobom ako su ispunjene sljedeće pretpostavke: ako nema zaposlenih; ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana; ako nisu ispunjene pretpostavke za pokretanje drugog postupka radi brisanja iz sudskog registra.
Uvidom u izvadak iz sudskog registra za subjekt upisa dužnika (list 7-9 spisa), sud je utvrdio da je rješenjem ovog suda poslovni broj St-1276/15-2 od 16. svibnja 2016. godine pokrenut prethodni postupak radi utvrđivanja pretpostavki za otvaranje stečajnog postupka nad dužnikom, te da je za privremenog stečajnog upravitelja imenovana Višnja Rosenberg Volarić iz Rijeke.
Kako je u odnosu na ovog dužnika već pokrenut prethodni postupak radi utvrđivanja pretpostavki za otvaranje stečajnog postupka, to u odnosu na zahtjev FINA-e za provedbu skraćenog stečajnog postupka nisu kumulativno ispunjene pretpostavke iz odredbe čl. 428. SZ-a, slijedom čega je sud zahtjev FINA-e  odbacio, odnosno donio je odluku sukladno izreci rješenja. 
U Rijeci 15. srpnja 2016. 
  Sudac 
Nataša Malvich
UPUTA O PRAVNOM LIJEKU
Protiv ovog rješenja  dopuštena je žalba u roku od 8 dana. Žalba se podnosi ovom sudu u dva istovjetna primjerka, a o  žalbi odlučuje Visoki trgovački sud Republike Hrvatske.      

